Athboy

Athboy (irsk: Baile Átha Buí) «Baile Átha Buí/Athboy», Placenames Database of Ireland er en liten rural by i grevskapet Meath i Irland, nær grensen til grevskapet Westmeath. Byen ligger ved elven Yellow Ford i et skogkledt landområdet. Tårnet på kirken St James er en levning fra et nonnekloster underlagt karmelittordenen fra 1300-tallet. Bak kirken er restene av bymurene.«Saint James's Church (Athboy), Main Street, Town Parks, Athboy, Meath», National Inventory of Architectural Heritage

I henhold til folketellingen av 2016 har byen en befolkning på 2 445 innbyggere.«Sapmap Area: Settlements Athboy», Census 2016. Central Statistics Office

 Tradisjonelle og moderne feiringer 
I middelalderen var Athboy et befestet punkt i utkanten av det engelske the Pale. Irske Owen Roe O'Neill tok den i 1643, og seks år senere slo Oliver Cromwell leir på Hill of Ward rett ved. Det eldre irske navnet for denne åsen er Tlachtga,Tlachta/Hill of Ward, Placenames Database of Ireland og her ble det holdt særskilte feiringer på den før-kristne festdagen samhain, som var en tradisjonell keltisk høytid som markerte slutten på sommeren. Ordet tyder nettopp på det, sam er sommer, fuin er slutt. Dagen er typisk blitt markert den 1. november og var den viktigste merkedagen i det oldtidens Irland.Ó hÓgáin, Dáithí (1991): Myth Legend and Romance: An Encyclopaedia of the Irish Folk Tradition. Prentice Hall Press, s. 402. Sitat: «The basic Irish division of the year was into two parts, the summer half beginning at Bealtaine (May 1st) and the winter half at Samhain (November 1st) ... The festivals properly began at sunset on the day before the actual date, evincing the Celtic tendency to regard the night as preceding the day».

Det antas at førkristne Samhain og den kristne høytiden Alle sjelers dag over tid påvirket hverandre og til slutt synkretistiske seg til den moderne Allehelgensaften, bedre kjent som Halloween.Simpson, John; Weiner, Edmund (1989): Oxford English Dictionary, 2. utg., London: Oxford University Press. ISBN 0-19-861186-2. OCLC 17648714. De fleste amerikanske Halloween-tradisjoner ble arvet fra irske og skotske immigranter.Brunvand, Jan, red. (2006): American Folklore: An Encyclopedia. Routledge, s. 749 Folklorister / folkeminnegranskere har brukt navnet Samhain for å referere til gæliske Halloween-skikker fram til 1800-tallet. Hutton, Ronald (1996): The Stations of the Sun: A History of the Ritual Year in Britain. Oxford University Press, s. 365–369

I 2018 ble The Flame of Samhain Festival lansert som en del av The Spirits of Meath Halloween Festival for å feire Athboys koblinger til Halloween.«Irish pagans celebrate Halloween precursor Samhain with fire procession» , Reuters.com Året etter lanserte Fáilte Ireland Púca-festivalen ble lansert som som opp i seg den tradisjonelle feiringen på Hill of Ward med en større festivalspredning mellom byene Athboy, Trim og Drogheda. Festivalen forventes å bringe 12 millioner euro til den lokale økonomien innen 2020.Donohoe, John (30. juli 2019): «Púca Festival to bring 100,000 visitors and €12 million boost to area», Meath Chronicle. Arkivert fra originalen den 1. september 2019.

 Referanser 

 Litteratur 
 French, Noel E. (1995): A short history of Rathmore and Athboy 
 Moore, Beryl F.E. (1981): «Tombs in Athboy Graveyard», Irish Ancestor, bind 13, s. 123–124

 Eksterne lenker 

  Athboy community directory 
 Athboy Parish
 Athboy.net 

Kategori:Byer i Meath